Tuula Amberla

Tuula Riitta Amberla-Eskelinen (o.s. Amberla, s. 16. elokuuta 1959 Turku) on suomalainen laulaja. 

Amberlan ensimmäinen yhtye oli vuonna 1983 perustettu Liikkuvat lapset. Amberlan läpimurto oli kuitenkin soolona esitetty Jukka Alihangan säveltämä ja Alpo Jaakolan runon pohjalle sanoittama ”Lulu” (1984), joka on myös Amberlan laulajauran tunnetuin hitti.

Hän keikkailee trio-kokoonpanolla kitaristi Tero-Petri Suovasen ja oman poikansa basisti Pablo Eskelisen kanssa.

Amberla näytteli vuonna 1986 Peter Lindholmin ohjaamassa elokuvassa Kill City, vuoden 1991 Lauri Törhösen televisioelokuvassa Requiem ja myös Törhösen vuoden 2012 elokuvassa Vares – Uhkapelimerkki.

Amberla asuu Vehmaalla ja on töissä Uudenkaupungin kirjastossa. Hän on aiemmin ollut töissä Laitilan kirjastossa. Amberla aloitti työt kirjastoissa parikymppisenä kirjallisuustieteen opiskelijana ja oli musiikkiuransa aikanakin töissä kirjastoissa.

Diskografia 
 Lulu (1984) timanttilevy, levyä myytiin yli 50 000 kpl
 Pienet sanat (1985) kultalevy, levyä myytiin yli 25 000 kpl
 Ostan sinut (1987)
 Siniset kyyneleet (1988, uudelleen bonusraidoin julkaistu 29.2.2012)
 Parhaat (1989)
 Kuun poika (1992)
 Taas luoti lentää (2004)
 Anna äiti puhaltaa, single ja musiikkivideo (2018)
 Poljen pimeään, single ja musiikkivideo (2019)

Lähteet

Viitteet

Aiheesta muualla 

 
 Tuula Amberla – rajojen ylittäjä (Seura 33/2004)
 Ylen Elävä arkisto: Tuula Amberla

Suomalaiset iskelmälaulajat
Suomalaiset poplaulajat
Suomalaiset rocklaulajat
Suomalaiset kirjastonhoitajat
1980-luvun suomalaiset yhtyeet ja sooloartistit
Vuonna 1959 syntyneet
Elävät henkilöt